Hiro Keki เป็นร้านขนมแบรนด์ลูกของเจ้าพ่อร้านซูชิ Social  อย่าง Sushi Hiro ค่ะ   หลังจากประสบความสำเร็จอย่างล้นหลามกับแรนด์ซูชิที่เปิดสาขาถี่เป็นดอกเห็ด  ก็แตกมาทำขนมหวานเพิ่มมั่ง  เรียกว่ากินซูชิเสร็จแล้วเดินไปกินของหวานล้างปากกันต่อเลย ฮี่ๆ  ซึ่งแบรน์ Hiro keki จะเป็นแนว
 cafe สไตล์ญี่ปุ่น  โดยเคลมตัวเองไว้ว่าเป็น Hokkaido Patisserie เมนูส่วนใหญ่เน้นความนุ่มนม
 หอมชีส  ตอนนี้มีเปิดทั้งหมดสามสาขาค่ะ  แอมได้มาลองทานสาขาราชพฤกษ์ที่อยู่ในย่านถิ่นทำการของเราเอง  มาลองดูซิว่าขนมของเค้าจะเด็ดเท่าซุชิมะ

=-= สถานที่ตั้ง =-=

สาขานี้ตั้งอยู่ติดกับ Sushi hiro สาขา  The Crystal Ratchapruek เลยค่ะ  โดยตั้งอยู่ที่ชั้นสองบริเวณโซนระเบียงด้านนอกอาคารค่ะ   

=-= บรรยกาศ =-=

ร้านตกแต่งบรรยกาศได้มุ้งมิ้งน่ารักมากกก   เหมือนเรานั่งอยู่บนชิงช้า  ในสวนสนุกม้าหมุน  โทนร้านเป็นสี pastel หวานนุ่มสดใส  แนวขนมหวานเจื้อยมากๆค่ะ  เรียกว่าร้านสะดุดตาสาวๆสายหวาน ชอบแชะแน่นอน  จำนวนที่นั่ง  มีประมาณ 40 ที่นั่งได้ค่ะ  ลูกค้าส่วนใหญ่เป็นแนวครอบครัว  และกลุ่มวัยรุ่นสาวๆ

=-= เมนูที่ชิม =-=

-Hokkaido Fluffy Pancake : Choco Banana (240B) เราเชื่อว่าใครที่เข้าไปนั่งเปิดเมนูในร้านนี้จะเกิดความรักพี่เสียดายน้องสุดๆ  ก็ pancake มันดูน่าทานไปซะทุกหน้าเลยนี่นา    ตัดสินใจอย่างเด็กขาด  ผ่านการตัด choice มามากมาย  ในที่สุดมาลงตัวที่เจ้าแพนเค้กชอคโกแลตเนื้อฟูนี่แหละค่ะ  เมนูนี้จะเสริฟพร้อม caramelized banana ด้วยซึ่งเราว่าทานด้วยกันมันก็ลงตัวดีนะ  ตัวเนื้อแพนเค้กเนื้อฟูเบา  แต่มีความเด้งของเนื้อ bounce ในปากได้อย่างอร่อยลิ้น  กินเสร็จแล้วอยากลอง topping หน้าอื่นต่อเลย  ถ้าไม่เกรงใจกระเพาะที่แน่นอาหารมากแล้วนะ 555

- Ichigo Strawberry Kakigori (240B)  ไหนๆมีเมนู kakigori ขายแข่งกะ after you ละ  เราก็เลยสั่งมาเทียบดูหน่อยว่าอันไหนจะเด็ดกว่ากัน  เราเลือกตัวที่เป็น topping Strawberry ของโปรดมาลองซึ่งของร้านนี้จะสอดไส้ชีสเค้กเหมือนกันค่ะ  จากที่ลองมาเราว่าน้ำแข็งไสนมรสชาติของ after you จะดูข้นนมกว่านิดนึง   ส่วนชีสเค้กเราชอบของ hiro keki  มากกว่า เพราะเคยทาน after you แล้วฐาน craker มันเหม็นหืนอ่ะค่ะ  ส่วนตัว  ถ้าให้เลือกกินอีก  เลือกของ hiro keki นะ  เจ้านี้มีโปรลดราคาเหลือถ้วยไม่ถึงสองร้อยบ่อยๆด้วย  คุ้มๆ

- cake Melon อันนี้เพื่อนสั่งมาค่ะ  แอมลองชิมดูหน่อยนึง  ไม่ค่อยปลื้มแฮะ  เค้กมันดูตากลมมานนาน  และเน้อผลไม้มันแห้ง  ไม่ฉ่ำอ่ะ fail นะ สวยแต่รูปจูบไม่หอม

โดยรวมเป็นร้านขนมหวานที่มีเมนูน่าสนใจหลายตัวเลยค่ะ  ส่วนตัวถ้าให้แนะนำจะเลือกตัวที่ทำสดๆใหม่ๆมากกว่า  เราว่าตัวเค้กในตู้มีหลายตัวที่ไม่ค่อย work อ่ะคะ  โดยเฉพาะพวดเค้กแนวผลไม้  ส่วนที่เชียร์สุดๆคงเป็นตัว pancake ที่อร่อย ปริมาณใหญ่จุใจดีด้วยค่ะ

